2018 június – Magyar Közút Nonprofit Zrt.
29jún 2018 by Bondár István
​Megújul a 47. – 42. sz. főutak körforgalmú csomópontja Berettyóújfaluban. Az „Építési keretmegállapodás 2017-2020 – Észak-Alföld régió – Hazai finanszírozás – 2. verseny újranyitás” projekten belül a 47. sz. főút több mint három kilométeres szakasza újulhat meg, ennek részeként Hajdú-Bihar Megye forgalmi szempontból legterheltebb csomópontja is. A kivitelező a Zemplénkő Kelet-magyarországi Építőipari és Bányászati Kft. A munkaterületet a Magyar Közút Nonprofit Zrt. 2018. július 2-án, hétfőn adja át a kivitelezőnek. Negyven nap áll a rendelkezésére, azaz várhatóan 2018. augusztus 11-én, szombaton fejeződnek be a munkálatok. A körforgalom felújítása során a belső körívnél és az elválasztó szigeteknél cserélik a szegélyelemeket. A külső körívnél burkolt padkát építenek. A körpályán és a csatlakozó ágakban a burkolat profilmarását követően két réteg aszfaltot dolgoznak be és a meglévő szalagkorlátot szintbe helyezik. A kivitelező az útjelzéseket…
28jún 2018 by Bondár István
Korlátozás: ma kezdik a terelés kiépítését az M1-es autópálya felújításához
Ma, azaz 2018. június 28-án kezdik el a terelés kiépítését a műszaki átjárók bontásával az M1-esen a szakemberek, a kivitelezési munkák pedig 2018. július elején indulhatnak. A gyorsforgalmi út Győr-Hegyeshalom felé vezető oldalán, a 28-as és a 40-es kilométerszelvények közötti szakaszán valósulhat meg az útalapot is érintő felújítás a Kormány által biztosított forrásból, mely várhatóan 140 napig tart majd. A Magyar Közút Nonprofit Zrt. a kivitelezéshez kapcsolódó terelés kiépítését a Budapest felé vezető oldalon kezdi el június 28-án a műszaki átjárók bontásával. Szombaton és vasárnap a külső sávban a sárga ideiglenes jeleket ragasztják fel, ekkor egy sávon, a leállósávon haladhat majd a forgalom. A Győr felé tartó oldalon pedig július 2-án, hétfőn alakítják ki a munkaterületet, ekkor sávelhúzással egy forgalmi sávot már átterelnek a szakemberek a főváros felé tartó irányra.…
21jún 2018 by Bondár István
​A Magyar Közút Nonprofit Zrt. a Kormány által biztosított forrásból folytathatja az M1-es autópálya felújítási munkáinak következő ütemét. 2018. június 28-án kezdik el a terelés kiépítését a szakemberek, a kivitelezési munkák pedig 2018. július 2-től indulhatnak. A gyorsforgalmi út Győr-Hegyeshalom felé vezető oldalán, a 28-as és a 40-es kilométerszelvények közötti szakaszán valósulhat meg az útalapot is érintő felújítás, mely várhatóan 140 napig tart majd. A Magyar Közút Nonprofit Zrt. idén már több ezer tonna aszfaltot használt fel az M1-es autópálya nagyfelületű és lokális javítási munkái során. Ezen felül a Kormány által biztosított 4,1 milliárd forintos forrásból áprilisban elindulhatott az autópálya Győr felé tartó oldalán, a 16-os és 18-as kilométerszelvények között szakasz felújítása is. Az idei évre tervezett felújítások következő üteme a 28-as és 40-es kilométerszelvények között folytatódik 2018. július 2-től,…